อาจยาวหน่อยๆแต่ผมก็ไม่ค่อยมีเวลาไปพบด้วยครับ อายุ 20 สูง 176 นน.ประมาณ 84 คือพอดีผมเคยมีความเสี่ยงเพศสัมพันธุ์แบบไม่ป้องกัน ผลตรวจหลังเสี่ยง 17-18 วัน เป็น negative บอกเชื่อมั่นได้ 95 เปอร์เซนต์ และได้สอบถามไปยังผู้ที่ผมไปเสี่ยงเขาบอกว่าไม่เป็น แต่ผมก็พอไว้ใจได้บ้าง แต่ช่วงนี้ผมมีอาการปวดหัว เวียนหัว ไม่มีไข้ บางทีรู้สึกอยากอาเจียนแต่ผมก็ไม่เคยจะไปอาเจียน บางทีก็มีความรู้สึกหายใจไม่อิ่มบ้าง บางที่ก็รู้สึกเวียนๆที่หัวใจ สักพักก็หายไปเองบ้าง บางครั้งคิดว่าเราเป็นเอดส์หรือปล่าว แต่ผมก็ไม่ได้มีความผิดปกติเกี่ยวกับโรคเอดส์ตามเนื้อหาในเว็บนี้บอก ยกเว้นปวดหัวประจำวัน กับต่อมน้ำเหลืองอักเสบตรงท้องน้อยที่ผมคาดว่าน่าจะเกิดจากเชื้อราในร่มผ้า (ตอนนี้ลดลงแล้ว) ผมเป้นคนนอนดึกด้วยไม่เป็นเวลา กินไม่เป็นเวลา บ้างก็คิดว่าน่าจะเป็นเพราะเวลานอนไม่พอและก็คิดเครียดไปเอง บางทีก็ปวดคอ กังวลไปเรื่อยเลยไม่มีที่จะปรึกษา ผมรบกวนด้วยครับ ผมควรไปหาจิตแพทย์ด้วยไหมครับ
สวัสดีค่ะ @อาการปวดศีรษะสามารถเกิดได้จากหลายสาเหตุ เช่น การปวดศีรษะแบบเทนชั่น, การปวดศีรษะไมเกรน, พยาธิสภาพที่สมอง, ปวดจากการมีไข้, ปวดศีรษะจากความเครียด, จากการอักเสบรอบๆศีรษะ เช่น ฟันผุ หูอักเสบ ไซนัสอักเสบ กล้ามเนื้อคออักเสบ เป็นต้น **อาการปวดศีรษะที่ควรจะรีบพบแพทย์คือ อาการปวดศีรษะที่มีอาการแขนขาอ่อนแรง เดินเซ คอแข็ง อาเจียนพุ่ง มีไข้สูง ตามัว อาการปวดที่รุนแรงกว่าที่เคยเป็น อาการเหล่านี้จะบ่งชี้ว่า น่าจะมีพยาธิสภาพทางสมองค่ะ **กรณีของ ยังระบุสาเหตุของอาการปวดศีรษะไม่ได้ชัดเจนนะคะ.อาจเป็นอาการปวดศีรษะแบบไมเกรน หรือจากสาเหตุอื่น @ส่วนด้านอารมณ์ของ คิดว่าเป็นภาวะทางอารมณ์ที่ไม่ปกติ แต่ยังสรุปไม่ได้ว่า เป็นโรคเครียด โรควิตกกังวล หรือเป็นภาวะทางอารมณ์อื่นๆนะคะ @โรคเครียด คือภาวะที่ต้องเผชิญแรงกดดันจากเหตุการณ์บางอย่าง ซึ่งมีผลให้ร่างกายและจิตใจตอบสนองต่อเหตุการณ์นั้นๆ โดยอาการมีตั้งแต่ นึกถึงเหตุการณ์นั้นซ้ำๆ, อารมณ์ขุ่นมัว, พฤติกรรมแปลกแยก, นอนหลับยาก, อ่อนเพลีย, ปวดท้องไม่ทราบสาเหตุ, ปวดศีรษะ, ฟุ้งซ่าน ไม่มีสมาธิ เป็นต้น @เนื่องจากอาการปวดศีรษะและภาวะทางอารมณ์ของ เป็นเรื้อรัง และรบกวนชีวิตประจำวันพอควร แนะนำว่าควรไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ